
Examenul național de bacalaureat
2027 Proba E. d)
Chimie organică
Model
· Minden tétel kötelező. Hivatalból 10 pont jár.
· Munkaidő 3 óra. 

I.TÉTEL		(40 pont)
A.Tétel
Az 1-10 feladatok az (A)-tól (F)-ig jelölt szerves vegyületekre vonatkoznak. Ezek szerkezeti képletei a következők:

Írja a vizsgalapra a feladat sorszámát, és mellé a helyes válasznak megfelelő betűt! Minden feladatnak csak egy helyes válasz felel meg.
1. A szerves vegyületek között nincsenek: 
A.  alkének
B.  alkoholok
C.  aminosavak
D.  arének
2. Azon vegyületek száma, amelyek molekulájában egy aszimmetrikus szénatom található:
A. 4
B. 3
C. 2
D. 1
3. Igaz az, hogy:
A. az (A) oldódik vízben
B. a (B)-nek egyenes lánca van
C. a (C) helyzeti izomerje a (D)-nek 
D. az (F) felső homológja a (B)-nek
4. Hamis az, hogy:
A. az (A) egy aromás szénhidrogén
B. a (B) és az (F) amfoter jellegű
C. a (C) és a (D) ugyanabba a szénhidrogén osztályba tartozik
D. az (E) monoszubsztituált benzol gyűrűvel rendelkezik
5. A (C) és (D) szerves vegyületek különböző reakciótermékeket képeznek a következő addíciója során:
A. sósav
B. víz
C. klór
D. hidrogén
6. Annak érdekében, hogy a glutamil-alaninnal azonos szénatomszámú peptidet kapjunk, az (F) vegyület kondenzálható a következővel:
A. szerin
B. szeril-szerin
C. valin
D. valil-valin
7. Az (E) vegyület molekulájában van:
A. 14 nemkötő elektron
B. 14 szigma (σ) kovalens kötés
C. 3 darab C=O kettős kovalens kötés
D. 3 darab C-O egyszeres kovalens kötés
8. Az (A) szerves vegyület 1 : 3 mólarányú nitrálásával olyan vegyületet kapunk, amelyet a következő célra használnak:
A. ragasztó
B. hűtőfolyadék
C. robbanószer
D. rovarirtó
9. Ugyanolyan tömegű hidrogént tartalmaz:
A. 1 mol (A) és 2 mol (C)
B. 1 mol (C) és 2 mol (E)
C. 2 mol (A) és 1 mol (C)
D. 2 mol (C) és 2 mol (E)
10. A (B) vegyületben az atomarány:
A. C : H = 11 : 5
B. H : N = 1 : 11
C. N : O = 2 : 1
D. O : H = 2 : 11										30 pont

B.Tétel
Olvassa el az alábbi kijelentéseket! Írja a vizsgalapra a kijelentés sorszámát és az I betűt, ha úgy gondolja, hogy a kijelentés igaz! Írja a vizsgalapra a kijelentés sorszámát és a H betűt, ha úgy gondolja, hogy a kijelentés hamis!
1. Az addíciós reakciók során szén-szén σ(szigma) kovalens kötések szakadnak fel.
2. Az alkinek homológ sorának negyedik tagja molekulájában tíz atomot tartalmaz.
3. A 2-brómbután dehidrohalogénezési reakciója egy eliminációs reakció.
4. Az acetil-szalicilsav fájdalomcsillapító, gyulladáscsökkentő és lázcsillapító hatású.
5. Az n-heptán oktánszáma kisebb, mint a 2,2,4-trimetilpentáné.				10 pont
lI. TÉTEL		(25 pont)

C Tétel

1. a. Egy egygyűrűs aromás szénhidrogénnek (H) telített aciklusos oldallánca van. Tudva, hogy a (H) szénhidrogén C : H tömegaránya = 21 : 2, határozza meg annak molekulaképletét!
b. Írja le a (H) szénhidrogén szerkezeti képletét!
c. Írja le a (H) aromás szénhidrogén alsó homologjának szerkezeti képletét!		(6 pont)
2. Egy alkinnek (A) a tudományos (I.U.P.A.C.) neve: 3-etil-4-metil-1-pentin.
a. Írja le az (A) alkin szerkezeti képletét!
b. Írja le az (A)-val izomér (B) alkin szerkezeti képletét, amely nikkel jelenlétében történő hidrogénezésekor 2,2,3-trimetilpentánt képez!						(3 pont)
3. Írja le a propén és a bróm reakciójának egyenletét szén-tetraklorid jelenlétében!	(2 pont)
4. Propán és propén ekvimolekuláris elegyét szén-tetrakloridos brómoldatba buborékoltatják. Tudva, hogy 40,4 g reakciótermék képződött, és a folyamat végén nincs jelen nemreagált propén, határozza meg a keverékben lévő szénhidrogének mennyiségét, molban kifejezve!			(3 pont)
5. Írja le az acetilén egy fizikai tulajdonságát standard hőmérsékleti és nyomási korülmények között!
(1 pont)

D Tétel
1. Írja le a nitrobenzol előállításának reakcióegyenletét benzolból kiindulva nitráló elegy jelenlétében, valamint az 1,3-dinitrobenzol előállításának reakcióegyenletét benzolból kiindulva nitráló elegy jelenlétében! Használja a szerves vegyületek szerkezeti képleteit!				(4 pont)
2. Egy 17,16 g-os benzolmintát nitráló eleggyel kezelnek. A folyamat végén olyan szerves keveréket kapnak, amely nitrobenzolt, 1,3-dinitrobenzolt és nemreagált benzolt tartalmaz 8 : 2 : 1 mólarányban. Számítsa ki a kapott nitrobenzol mennyiségét, molban kifejezve!				(4 pont)
3. Jegyezze le a polivinil-klorid két felhasználását!						(2 pont)






lII. TÉTEL	(25 pont)
E Tétel
1. Adott a következő reakciósor:

 Írja le a fenti reakciósor reakcióinak egyenleteit! Használja a szerves vegyületek szerkezeti képleteit!
(6 pont)
2. Írja le a glicerin-trinitrát előállításának reakcióegyenletét glicerinből nitráló elegy jelenlétében! Használja a szerves vegyületek szerkezeti képleteit! 					(2 pont)
3. Egy 18,4 g tömegű glicerinmintát nitráló elegy jelenlétében nitráltak. Határozza meg a reakció hozamát, tudva, hogy 0,15 mol glicerin-trinitrát keletkezett!					(3 pont)
4. Egy detergens szerkezeti képlete:
CH3-(CH2)n-CH2-N(CH3)3]+Cl-
Tudva, hogy az atomarány H:Cprimer = 17 : 1, határozza meg a detergens szerkezeti képletében levő szénatomok számát!										(3 pont)
5. Jegyezze le az etanol egy fizikai tulajdonságát standard hőmérsékleti és nyomási körülmények között!												(1 pont)


F Tétel

1. Egy (A) keveréket, amely egyenként 8 szénatomot tartalmazó peptideket tartalmaz, teljes hidrolízisnek vetnek alá. α-alanin és glicin keverékét kapják. Nevezze meg az (A) keverék azon tripeptidjét, amelynek N-terminális aminosavjának nincsenek aszimmetrikus szénatomjai, és írja le annak szerkezeti képletét!									(3 pont)
2. a. Írja le a glükóz és a Fehling-reagens közötti reakció egyenletét! Használja a szerves vegyületek szerkezeti képleteit!
b. Egy 200 g tömegű, 90%-os tisztaságú glükózmintát feleslegben lévő Fehling-reagenssel kezelnek. Határozza meg a reakció során képződött csapadék mennyiségét, molban kifejezve. Feltételezzük, hogy a szennyeződések nem reagálnak a Fehling-reagenssel.				(5 pont)
3. Jegyezze le a szacharóz két fizikai tulajdonságát standard hőmérsékleti és nyomási körülmények között!												(2 pont)








Atomtömegek: H- 1; C- 12; O- 16; Br- 80.

